**Anglofobie sau altceva cățărat pe o sondă**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

conviețuim deficitar

pe o planetă de mortar

privit din alte perspective

noi poate construim ceva

fără să știm

și tot așa

ca-n fiecare epocă bolnavă

ne obligăm copiii să urce în bărcuțe de hârtie

spunându-le că-i navă

și totuși, uite

cum conviețuim

din ce în ce mai mult

dar mai puțin

și tot așa

noi construim

orașe lungi, de neimaginat

pentru că-n orice epocă bolnavă

copiii vor ajunge căpitani

pe o epavă

2 octombrie – 15 decembrie 2018, Constanța